કૉલેજના દિવસોમાં મારે અનેક વાર રજાઓમાં ગોંડલમાં આપણા કવિ શ્રી મકરન્દ દવે સાથે રહેવાનું બનતું. અમે સાહિત્ય, વિજ્ઞાન અને અન્ય અનેક દુનિયાઓમાં વિહાર કરતા. એક દિવસ અચાનક જ મકરન્દભાઈએ એક કાગળમાં લખીને મારા હાથમાં ચબરખી પકડાવી દીધી, જેમાં લખ્યું હતું, “નિશાન ચૂક માફ, નહિ માફ નીચું નિશાન !” કલામસાહેબના જીવનનો તો બસ આ જ મંત્ર હતો ! તેઓ કહેતા કે દ્રષ્ટિ વિકસાવો અને દ્રષ્ટાવાન બનો, અને તેઓ આગ્રહ રાખતા, “સ્વપ્ન જુઓ, ભવ્ય અને મહાન સ્વપ્નો જુઓ, તેમને વિચારોમાં પરિવર્તિત કરો, અને આ વિચારોને કાર્યમાં પરિણીત કરો !”